Povratak razmetnoga sina
<s>Povratak razmetnoga sina, slavno ulje na platnu baroknog slikara Rembrandta van Rijna iz 1669. godine.</s>

<s>Ova slika, koju je naslikao netom prije svoje smrti, posljednja je u seriji vjerskih slika i posljednje veliko djelo s likovima u prirodnoj veličini.</s><s>Ovo je i jedno od njegovih najdirljivijih djela koje prikazani trenutak razvlači u vječnost.</s><s>Naime, tako je nametnuto raspoloženje nježne tišine da se gledatelju čini kako pripada ovoj skupini.</s><s>Ta poveznica je možda snažnija i intimnija nego u bilo kojem njegovom ranijem djelu.</s><s>Naime, umjetnici 17. vijeka su često istraživali različite dijelove iz života razmetnoga sina, koji je često prikazivan kako troši svoje nasljedstvo na piće i žene.</s><s>Kao što je uostalom radio i sam Rembrandt na Razmetni sin u krčmi iz 1637. god., gdje je prikazao samoga sebe kao razmetnog sina.</s><s>No, ovdje je prikazan trenutak kada je novca nestalo i sin se, osiromašen i obeščašćen, vraća doma gdje nalazi zagrljaj dobrodošlice.</s><s>Kako je zabilježeno u Novom zavjetu:</s>

<s>Na Rembrandtovoj slici, razumijevanje za koje je trebao cijeli život da se razvije postiže jedinstven izričaj tuge i oprosta.</s>

<s>Slika se uvelike razlikuje od ranijeg njegovog bakropisa iz 1636. godine na kojemu je prikazao istu temu.</s><s>Opet je prikazan razmetni sin kako kleči kraj očevih nogu, glave naslonjene na starčeve grudi, ali je otac sada spokojan, njegov izraz smiren i pun roditeljske ljubavi i praštanja.</s><s>Njegove ruke, koje istovremeno grle i blagoslivljaju sina, beskrajno su izražajne.</s><s>Promatrači na slici, uronjeni u tamu na desnoj strani i u pozadini, ne odvraćaju pažnju od glavne teme.</s><s>Kao da ih Rembrandt dijeli od oca i sina koji su prosvijetljeni božanskom svjetlošću pokajanja i praštanja, dok su oni u sjeni nerazumijevanja i osude.</s>

<s>Bilješke</s>

<s>Vanjske veze</s>

<s>Službene stranice muzeja Ermitaž  
 Obrazovni video o slici Sveučilišta u Ženevi</s>

<s>Rembrandtove slike
Slike 1660-ih
Authority control 2</s>

